Arvid Andersson

Arvid Andersson (født 19. mai 1919 i Västerrottna i Värmland, død 20. september 2011 i Kristinehamn) var en svensk vektløfter og verdensmester. Av yrke var Andersson brannmann.

Andersson, kalt «sterke-Arvid», ble verdensmester i Paris 18. oktober 1948. Han løftet i vektklassen fjærvekt (60 kg) og vant med bare 2,5 kg margin. Vinnerresultatet ble 320 kg sammenlaget etter 90 kg i press, 100 kg i rykk og 130 i støt. I Sommer-OL i London samme år ble han nummer 13.

Andersson vant 10 svenske mesterskap, 6 nordiske mesterskap og én VM-bronse i tillegg til VM-gullet.

I 1948 ble Andersson tildelt Svenska Dagbladets gullmedalje for sin prestasjon under VM, og er så langt (per 2006) den eneste vektløfteren som har mottatt denne prisen.

Arvid Andersson var brannmann av yrke og bodde i Kristinehamn mesteparten av sitt liv.

Referanser

Eksterne lenker 
 

Svenske vektløftere
Deltakere for Sverige under Sommer-OL 1948
Vektløftere under Sommer-OL 1948
Deltakere for Sverige under Sommer-OL 1952
Vektløftere under Sommer-OL 1952
Brannkonstabler
Personer fra Sunne kommun
Fødsler i 1919
Dødsfall i 2011